**UNIVERSITATEA** *Școala Națională de Studii Politice și Administrative*

**FACULTATEA** *de Științe Politice*

**DEPARTAMENTUL** *de Sociologie*

**DOMENIUL DE STUDII** *Sociologie*

**PROGRAMUL DE STUDII** *(Specializarea): SP, RISE, Sociologie, Psihologie*

**FIŞA DISCIPLINEI**

**Denumire disciplină: Concepte fundamentale în sociologie**

**Statutul disciplinei**: ☒ *obligatorie* ☐ *opţională* ☐ *facultativă*

**Nivelul de studii**: ☒ *Licenţă* ☐ *Masterat* ☐ *Doctorat*

**Anul de studii**: 1

**Semestrul**: 1

**Titularul cursului: Sebastian Țoc**

|  |  |  |  |  |  |
| --- | --- | --- | --- | --- | --- |
| **Număr de ore/Verificarea/Credite** | | | | | |
| **Curs** | **Seminar** | **Laborator** | **Proiect** | **Examinare** | **Credite** |
| **[[1]](#footnote-1)C=28, SI=24** | **S=28, SI=45** |  |  | **E[[2]](#footnote-2)** | **5[[3]](#footnote-3)** |

1. **OBIECTIVELE DISCIPLINEI**

Obiectivul cursului este de a genera o înțelegere din perspectivă sociologică a relației dintre individ și societate și a modalităților în care organizarea societală influențează viețile indivizilor. Studenții vor fi introduși în domeniul sociologiei, fiind prezentată logica dezvoltării domeniului și principalele concepte și teorii explicative care au fost elaborate pentru a explica realitățile sociale. Totodată, vor fi discutate principalele metodologii utilizate pentru studiul empiric al realităților sociale. Accentul va fi pus pe explicarea conceptelor și teoriilor sociologice clasice și contemporane precum și pe cele mai importante studii empirice realizate în domeniu. Acestea vor fi analizate critic, accentul fiind pus pe actualitatea lor în contemporaneitate. Totodată, ne vom uita la cum conceptele sociologice sunt utilizate pentru explicarea unor realități specifice din România sau alte societăți.

La finalul cursului, este de așteptat ca studenții să înțeleagă ce înseamnă să aibă imaginație sociologică, ce este perspectiva sociologică, care este logica teoretică a explicației sociologice, cum studiem realitatea socială, care sunt limitele în înțelegerea realităților sociale și care sunt aspectele etice de care trebuie să ținem cont când studiem indivizii și societatea. Ne vom concentra pe cum instituții sociale, structuri și norme sociale și culturale, resurse precum tipuri de capital, diviziuni în privința poziției sociale și puterii influențează indivizii dar și pe modalitățile în care sunt și întreținute/reproduse și uneori contestate de acțiunile individuale.

**Obiectivele specifice ale cursului sunt**:

Introducerea și înțelegerea domeniului sociologiei

Introducerea și înțelegerea principalelor perspective teoretice dezvoltate în sociologie

Introducerea și înțelegerea principalelor metodologii de cercetare utilizate în sociologie pentru a explica realitățile empirice

Analiza critică a normelor sociale și ideilor despre societate „împământenite” ca adevăruri absolute

Înțelegerea diferențelor dintre cunoașterea comună și cunoașterea produsă de sociologie sau alte științe sociale

**B. PRECONDIŢII DE ACCESARE A DISCIPLINEI**

**Nu există precondiții ci politici privind desfășurarea cursurilor:**

Este de așteptat să fiți punctuali/punctuale. Nu se punctează prezența dacă întârzierea este mai mare de 30 minute.

Orice formă de limbaj jignitor la adresa oricăror persoane nu este acceptabil.

Comportamente discriminatorii, exprimarea de prejudecăți precum și forme de rasism, sexism, clasism, homofobie, abilitism, ageism etc. nu sunt acceptabile.

Telefoanele mobile pot fi utilizate numai pentru aspecte referitoare la desfășurarea cursului. Încălcarea acestei politici implică interzicerea utilizării telefoanelor mobile definitiv în timpul cursului/seminarului.

Comunicarea în afara cursurilor se face numai prin intermediul e-mailului. În subiectul mailului se va menționa numele cursul pentru care aveți o întrebare.

Vă puteți adresa pe numele mic către toate cadrele didactice de la acest curs/seminar (Sebastian, Maria, Flavia, Daniela, Victor, Alex) sau cu alternativa mai formală prof. Țoc, Trifon, Caitas, Gîlcă, Felea, Liță. Dacă doriți să ne adresăm cu alte nume sau prenume decât cele din catalog vă rugăm să ne atenționați și le vom schimba.

Sunteți responsabili pentru respectarea normelor de integritate academică. Dacă în urma parcurgerii cursului de Gândire critică și scriere academică aveți neclarități referitoare la ce constituie și nu constituie parafrază, citare, plagiat, copiat, utilizarea softurilor de inteligență artificială, contactați titularii de seminar.

Politică de toleranță zero la orice formă de hărțuire, bullying, remarci nepotrivite, limbaj clasist, rasist, sexist, homofob, abilitist, ageist etc. din partea cadrelor didactice de la acest curs. Vă încurajăm să contactați titularul de curs sau de seminar dacă considerați că au fost încălcate astfel de norme sau să apelați la alte canale instituționale.

Studenții/studentele cu dizabilități (fizice, mintale, emoționale), boli cronice, accidentări (inclusiv temporare) sau orice alte impedimente pot contacta titularul de curs și seminar în avans pentru facilitarea participării în clasă sau completării unor task-uri astfel încât să nu fie afectat accesul egal la educație.

**C. COMPETENŢE SPECIFICE**

Cunoașterea și înțelegerea perspectivei sociologice

Cunoașterea conceptelor de bază din sociologie

Cunoașterea metodologiilor de cercetare utilizate în sociologie

Capacitatea de a utiliza concepte și metodologii în interpretarea și cercetarea realităților sociale

Capacitatea de a înțelege critic logica sistemelor sociale, economice și politice din societate și consecințele sociale ale modului de organizare socială

Capacitatea de a realiza cercetări emancipatoare pentru grupuri defavorizate

Capacitatea de a scrie texte în care sunt explicate concepte și teorii și aplicate la realități empirice specifice.

**D. CONŢINUTUL DISCIPLINEI**

1. ***Curs***

Curs 1-2 Scurt istoric al sociologiei și al perspectivelor teoretice în sociologie

Curs 3-4 Metodologii ale cercetării sociologice

Curs 5-6 Cultură și societate. Construcția socială a realității

Curs 7-8 Devianță și control social

Curs 9-10 Inegalitate și mobilitate socială, intersecționalitate, construcția socială a rasei, genului, sexualității

Curs 11-12 Instituții și organizații sociale

Curs 13 Utilitatea studiilor sociologice empirice. Recapitulare

1. ***Seminar***

1. Seminar introductiv

Se va viziona în clasă acest material video: <https://www.youtube.com/watch?v=LK5J0-cM-HE> si se va discuta în clasă cum credeți că tipul de societate și comunitatea/comunitățile, familie, grup de prieteni etc. (separat) în care ați trăit v-au influențat viața și alegerile pe care le-ați făcut.

Material **suplimentar** pentru acasă: What Is Sociology?: Crash Course Sociology#1 <https://www.youtube.com/watch?v=YnCJU6PaCio>

Se vor discuta aspectele organizatorice și administrative.

2. Sociologia ca formă de cunoaștere riguroasă a realității. Imaginația sociologică și importanța distincției între cunoașterea comună și cunoașterea științifică.

**Obl.** Babbie, Earl. 2009. Practica cercetării sociale. Pp. 30-34 (cunoaștere comună) și 38-49 (cunoaștere științifică).

**Obl.** Mills, C. Wright. 1975. Imaginaţia sociologică. Bucureşti: Editura Politică. Capitolul 1, pp. 31-58.

**Opț.** Kerry O. Ferris & Jill Stein. 2019. *The Real World: An Introduction to Sociology*. W. W. Norton & Company, pp. 13-16.

Topic de discuție: Ce înseamnă să gândim sociologic?

3. Studiul faptelor sociale și semnificația teoriei lui Durkheim în contemporaneitate. Cum construim explicații sociologice?

**Obl.** Durkheim, Emile. Regulile Metodei Sociologice, Capitolul 1. Ce este un fapt social?

**Opț.** Giddens, Anthony. 2009. Sociology. 6. ed. Cambridge: Polity Press. (Pp. 13-15)

De întrebat chatgpt ce critici există la teoria lui Durkheim și vor fi discutate în clasă.

Material **suplimentar** pentru acasă (înainte de seminar): Émile Durkheim on Suicide & Society: Crash Course Sociology #5 <https://www.youtube.com/watch?v=IZfGGF-YYzY&rco=1>

Se vor da exemple de norme sociale din societatea românească și efectele pentru diferite categorii de indivizi

4. Devianța socială (încălcarea normelor sociale)

**Obl.** Becker, Howard. 1963. Outsiders: Studies in the Sociology of Deviance. Cap. 1

Se va pune accent pe teoria etichetării și se vor da exemple.

5. Metodologia cercetării sociale.

**Obl.** Kerry O. Ferris & Jill Stein. 2019. The Real World: An Introduction to Sociology. W. W. Norton & Company (cap. 2)

Topic de discuție: se vor formula întrebări de cercetare împreună cu studenții; de ce unele metode sunt mai adecvate pentru unele întrebări de cercetare?

6. Stratificare, clasă și etnie I (clasa socială)

**Obl.** Marx, Karl, Engles, Friedrich. 1962. Manifestul partidului comunist. Bucureşti: Editura Politică.

**Obl.** Marx, Karl. 1966. Contribuţii la critica economiei politice. Introducere. Bucureşti: Editura Politică. (prefață)

**Opț.** Giddens, Anthony. 2009. Sociology. 6. ed. Cambridge: Polity Press. (Pp. 438-442)

Cu chatgpt see vor căuta și discuta critici

**Suplimentar** se pot organiza discuții plecând de la:

**Opț.** Wright, Erik, Olin. 2009. Understanding Class. Toward an Integrated Analytical Approach. New Left Review 60. Pp. 101-118.

**Opț.** Reich, Robert. Covid-19 pandemic shines a light on a new kind of class divide and its inequalities <https://www.theguardian.com/commentisfree/2020/apr/25/covid-19-pandemic-shines-a-light-on-a-new-kind-of-class-divide-and-its-inequalities>

7. Stratificare, clasă și etnie II (apartenența etnică și rasa)

**Opț.** Giddens, Anthony. 2009. Sociology. 6. ed. Cambridge: Polity Press. (Pp. 627-653)

Vor fi discutate date din ancheta FRA despre situația generală a romilor din:

**Obl.** FRA. 2023. Roma in 10 European Countries. Roma Survey 2021. Main Results. Luxembourg: Publications Office of the European Union

Rapoarte mai vechi:

**Opț.** Fundamental Rights Agency (FRA 2018). A persisting concern: anti-Gypsyism as a barrier to Roma inclusion. În limba română se poate citi alternativ FRA (2016) - Second European Union Minorities and Discrimination Survey Roma

+ filmul ***Școala noastră*** proiectat la curs (recomandat) și discutat la seminar. <https://www.imdb.com/title/tt1238762/>

8. Stratificare, clasă și etnie III (genul)

**Opț.** Giddens, Anthony. 2009. Sociology. 6. ed. Cambridge: Polity Press. (Pp. 600-614)

**Obl.** Wade, Lisa și Myra Marx Ferree. Gender. Ideas, Interactions, Institutions. Introducere (pp. 3-8)

Discuție norme de gen și inegalități de gen în diferite sectoare ale vieții sociale

Suplimentar se poate discuta tema masculinității: Connel, Raewyn The social organization of masculinity. In Exploring Masculinities. Identity, inequality, continuity, and change (eds. Pascoe și Bridges)

9. Intersecționalitatea

**Obl.** Coaston, Jane. 2019. The intersectionality wars: <https://www.vox.com/the-highlight/2019/5/20/18542843/intersectionality-conservatism-law-race-gender-discrimination>

+ Studii de caz: inegalități în educație, sănătate, locuire. Se vor pregăti **scurte prezentări în echipe**

10. Mișcări sociale și schimbare socială

**Obl.** David A. Snow, Sarah A. Soule, and Hanspeter Kriesi. 2004. Mapping the Terrain. În David A. Snow, Sarah A. Soule, and Hanspeter Kriesi (eds.). The Blackwell Companion to Social Movements. Blacwell Publishing. pp. 3-12.

Se vor **prezenta în echipă** mișcări sociale care au contestat ordinea socială și au produs schimbări sociale.

11. Seminar aplicat de discutare a temelor propuse pentru eseurile academice.

12-13. Instituții totale (o oră) și Religie, economie și societate (o oră)

**Obl.** Weber, Max. 2003. Etica protestantă şi spiritul capitalismului. Capitolul 2, Capitolul 4 primele 13 pagini. Bucureşti: Humanitas

**Obl.** Goffman, Erving. 2004. Aziluri. (pp. 15-48). Iaşi: Polirom.

Suplimentar: Davies, Christie. 1989. Goffman's concept of the total institution: Criticisms and revisions. Human Studies 12: 77-95

13. Recapitulare, neclarități de la curs/seminar, discuții despre examen.

**E. EVALUARE**

**1. Forme de evaluare si pondere:**

|  |  |  |
| --- | --- | --- |
| **Componente disciplină** | **Forme de evaluare** | **Pondere** |
| Curs | Examen scris | 50% |
| Seminar | Participare activă continuă și Eseu academic care analizează date empirice | 50% |

**2. Standarde de performanță raportate la competențe:**

|  |  |
| --- | --- |
| **Tip standard** | **Descriere standard** |
| Minim (media 5) | Să cunoască concepte sociologice și să le explice. |
| Maxim (media 10) | Să înțeleagă ce înseamnă să aibă imaginație sociologică, ce este perspectiva sociologică, care este logica teoretică a explicației sociologice, cum studiem realitatea socială, care sunt limitele în înțelegerea realităților sociale și care sunt aspectele etice de care trebuie să ținem cont când studiem indivizii și societatea |

**F. REPERE METODOLOGICE**

**1) Strategia didactică**

Fiind un curs de amfiteatru, strategia didactică este axată pe înțelegere fiind utilizată cu precădere prelegerea care utilizează și suport vizual. Scopul este ca participanții și participantele la curs să aibă la final capacitatea de a descrie și analiza cu instrumente științifice realitatea socială cotidiană

**2) Materiale și Resurse didactice:**

Sunt utilizate publicații academice clasice și contemporane. Sunt de asemenea utilizate datele secundare existente pentru analizele empirice. Pentru facilitarea comunicării se utilizează platforma moodle e.politice.ro unde au fost puse la dispoziție toate materialele didactice/academice utilizate la curs și seminar (inclusiv publicații din baze date cu acces restricționat).

**G. BIBLIOGRAFIE**

Pe lângă materialele deja menționate la descrierea seminarului, prezint o selecție de resurse bibliografice:

Giddens, Anthony. *Sociologie/Sociology* (orice ediție). Editura All (versiunea in română); Polity Press (versiunea in engleză)

Babbie, Earl. 2002. The Basics of Social Research/Practica cercetării sociale. Orice ediție

Becker, Howard. 1963. Outsiders. Studies in the Sociology of Deviance.

Berger, Peter. 1963. Invitation to Sociology: A Humanistic Perspective. New York: Doubleday.

Blau, Judith (ed.). 2001. *The Blackwell Companion to Sociology*. Blackwell Publishing Ltd.

Boudon, Raymond (ed.). 1997. *Tratat de Sociologie.* București: Humanitas

Butler, Judith. 1993. Bodies That Matter: On the Discursive Limits of “Sex.” New York: Routledge.

Butler, Judith. 1999. Gender Trouble. New York: Routledge.

DuBois, W. E. B. 1903. The Souls of Black Folk. Chicago

Durkheim, Emile. *Regulile metodei sociologice,* Editura Științifică, 1974/ 1895. The Rules of Sociological Method

Gans, Herbert 1971. “The uses of poverty: The poor pay all.”

Kerry O. Ferris & Jill Stein. 2019. *The Real World: An Introduction to Sociology*. W. W. Norton & Company

Marcuse, Herbert. 1991 (1964). One- Dimensional Man: Studies in the Ideology of Advanced Industrial Society.

Marx, Karl și Friedrich Engels. 1848/ Manifestul partidului comunist

Merton, Robert K. 1938. “Social structure and anomie.” American Sociological Review, vol. 3, no. 5: 672–682.

Merton, Robert K. 1948. The self- fulfilling prophecy.” Antioch Review, vol. 8, no. 2: 193–210.

Ritzer, George. The mcdonaldization of society. Orice editie.

Sassen, Saskia. 1991. The Global City: New York, London, Tokyo. Princeton, NJ: Princeton University Press.

Stolley, Kathy. 2005 *The basics of sociology*. Greenwood Press.

Weber, Max. *Etica protestantă și spiritul capitalismului,* Editura Humanitas, 1993

Wright Mills, Charles. *Imaginația sociologică*, Editura Politică, 1975

Data avizării în departament:

**DIRECTOR DEPARTAMENT, TITULAR DE DISCIPLINĂ,**

Lect. univ. dr. Bogdan Iancu Sebastian Țoc

1. Se va completa conform planului de învățământ respectând următoarea regulă: 1 credit = 25 ore. Dacă (spre exemplu) disciplina are 5 credite, înseamnă că numărul total de ore este de 5 x 25=125. În planul de învățământ fiecare disciplină are un număr de ore de curs, seminar, laborator (după caz). Dacă disciplina are (exemplu) 2 ore de curs si 2 de seminar, înseamnă că vom avea 2 ore x 14 săptămâni = 28 ore de curs și 28 ore de seminar. Din totalul de 125 ore pe disciplină scădem deci 56 și obținem 69 de ore de studiu individual (SI). Le împărțim cum dorim între curs si seminar (să zicem SI curs 35 și SI seminar 34) [↑](#footnote-ref-1)
2. Se va completa conform planului de învățământ (E=Examen, V=Verificare) [↑](#footnote-ref-2)
3. Se va completa conform planului de învățământ [↑](#footnote-ref-3)